દેશભરના શહેરોમાં પેટ્રોલ લીટર દીઠ ૭૨ પિયાની સપાટી વટાવી ચૂકયું છે. બીજી તરફ ડીઝલનો ભાવ પણ લીટર દીઠ ૬૮ પિયાની સપાટી વટાવી તેના અત્યાર સુધીના મહત્તમ સ્તર પર પહોંચી ગયો છે. દેખીતી રીતે જ સરકાર ક્રૂડ ઓઇલના વધતા ભાવોને આ વધારા માટે જવાબદાર ઠેરવશે. આંતરરાષ્ટ્ર્રીય માર્કેટમાં ક્રૂડનો ભાવ ૬૪ ડોલરની સપાટીને વટાવી ગયો છે અને હવે તે ૭૦ ડોલરની સપાટી તરફ પ્રયાણ કરે તેવી આશંકા છે. જોકે, સરકાર એ સિફતપૂર્વક ભૂલાવવા માગે છે કે મનમોહનસિંઘ સરકારમાં ક્રૂડના ભાવ ૧૧૫ ડોલરની સપાટીએ વટાવી ગયા હતા તેની સરખામણીએ અત્યારે ક્રૂડ ૭૦ ડોલર પણ નથી પહોંચ્યું ત્યારે પેટ્રોલ અને ડીઝલના ભાવ ખરેખર બહત્પ વધારે છે. આ ભાવવધારા માટે સરકારની પોતાની તિજોરી ભરવાની લાલચ પણ ઘણા અંશે જવાબદાર છે.